Document ID: /roh_data/filtered/fineweb-2-filterrobots_roh.jsonl.gz/7526

Nies cor batta per Trun – per ses impurtonts artists, literats e musicists, mo era per ses unics baghetgs historics. Nums enconuschents sin palancau naziunal ed internaziunal sco Alois e Zarli Carigiet, Matias e Hendri Spescha ed auters duein sesarver ad in vast publicum.
Invitaziun per la presentaziun publica
Beinvegni alla presentaziun dils plans per la reconstrucziun e la partenza dall’acziun da salvament dalla Casa Carigiet.
La casa paterna dils frars Alois e Zarli Carigiet ei uss mo ina ruina. La casa marcanta all’entschatta dil vitg vegn reconstruida per in diever cultural. A partir d’immediat rimna Trun Cultura 250’000 francs per la cumpra dall’immobilia.
Trun Cultura intermediescha a moda innovativa creaculturas da Trun e dalla Surselva per in publicum naziunal ed internaziunal. Art, litteratura, musica ed architectura giogan in cun l’auter. Baghetgs historics vegnan pass per pass renovai e surdai ad in intent cultural.
L’uniun da promoturs Trun Cultura mantegn ed intermediescha la ierta culturala e regiunala. Per quei intent acquista ni affittescha ella baghetgs e beins culturals e collaborescha cun artavels, collectaders d’art ed instituziuns culturalas.